Nizzan karnevaali
Ensimmäinen kukkaparaati, eli ""bataille de fleurs"", järjestettiin vuonna 1876. Idean takana oli ranskalainen kirjailija Alphonse Karr. Nizzassa asuva, syntyperältään saksalainen kirjailija oli haltioitunut kukista ja toivoi tapahtumaa, jossa ihmiset voisivat heitellä toisiaan tuoksuvilla kukilla. Näin ollen Andriot Saëtone toteutti vuonna 1876 ensimmäisen kukkaparaatin "Promenade des Anglais" -ranta­bulevardilla.
Nizwa
Nähtävyyksiin kuuluvat 1600-luvulta peräisin oleva Nizwan linnoitus ja Darisin kastelujärjestelmä (falij), joka on Omanin laajin kasteluverkosto. Maailmanperintöluetteloon nostettu kastelujärjestelmä kuljettaa kasteluvettä muun muassa taatelipalmuille, sitruuna ja mangopuille sekä sokeriruo’olle. Nizwan vanha ja uusi tori tarjoavat myös nähtävää. Linnuntietä noin 25 kilometriä, maanteise runsas 40 kilometriä länteen on toinen maailmanperintöluettelon kohde: osin raunioitunut Bahlan linnoitus. Al Hajr -vuoriston huiput, kuten yli 3 000 metriin kohoavat Jebel Shams ja Jebel Akhdar ovat päiväretken päässä.